ועדת הכספים, כנסת 21, פרוטוקול מספר 27, 2019-09-04 10:15

משה גפני: אישור השקעת המדינה בחברת מדרשת שדה בוקר בנגב – בהתאם לסעיף 10 לחוק החברות הממשלתיות.

 << אורח >> יאיר אידר: הבקשה היא בהתאם לסעיף 10 לחוק החברות הממשלתיות.

 << אורח >> יאיר אידר: מהותה של הבקשה היא השקעה בחברת מדרשת שדה בוקר שבנגב.

 << אורח >> יאיר אידר: מדובר על חברה ממשלתית בבעלות משותפת עם יד בן-גוריון – עמותה פרטית.

 << אורח >> יאיר אידר: הבקשה היא בהמשך להסכם התייעלות שהתגבש בין המדינה למדרשת שדה בוקר שבו דובר על תקצוב ביצוע השקעת הון במדרשת שדה בוקר, מצד אחד, ועל התייעלות במדרשת שדה בוקר, מצד שני.

 << אורח >> יאיר אידר: ההסכם הוא לחמש שנים.

 << אורח >> יאיר אידר: אנחנו מבקשים מהוועדה לאשר את ההשקעה.

משה גפני: יש עוד חברות כאלו.

משה גפני: למה דווקא שדה בוקר?

משה גפני: אני תומך בזה, אני גם הבאתי את זה.

משה גפני: מקווה ישראל, למשל, וגם אחרים מבקשים.

 << אורח >> יאיר אידר: מקווה ישראל גם יגיע.

משה גפני: למה הוא לא מגיע?

משה גפני: אני רוצה לאשר את כולם.

יעקב מרגי: במקווה ישראל יש יחידות דיור?

יעקב מרגי: נבנו יחידות דיור בהרחבה?

משה גפני: לא יודע.

צבי האוזר: היסטורית, כן.

משה גפני: היום לא.

יעקב מרגי: נגמור את הסוגיה של מדרשת שדה בוקר.

יעקב מרגי: התקיימו הרבה דיונים אצלי בנושא.

משה גפני: עכשיו יש את מדרשת שדה בוקר.

משה גפני: אתה מבקש שנאשר את זה לפי סעיף 10 לחוק החברות הממשלתיות.

משה גפני: כמה כסף זה?

 << אורח >> יאיר אידר: מדובר על 34 מיליון ש"ח.

יעקב מרגי: אדוני היושב- ראש, חבריי, בקדנציה האחרונה התקיימו מספר דיונים בסוגית מדרשת שדה בוקר בוועדת החינוך.

יעקב מרגי: יש שם קהל שבוי, מה שנקרא.

יעקב מרגי: המדרשה הייתה בקשיים.

יעקב מרגי: אני מבין את הרגישות למדרשת שדה בוקר, ליד בן גוריון, כולנו צריכים להיות רגישים לסמלים ולמורשת.

יעקב מרגי: יש שם בעיה אמיתית.

יעקב מרגי: נדרשנו לאלץ את המועצה האזורית להקים תיכון משלה.

יעקב מרגי: ההורים שם נדרשו לשלם סכומי עתק.

יעקב מרגי: בסכומי העתק האלה מימנו את הפיתוח של אותה שכונה שנבנתה, ועוד הרבה דברים.

יעקב מרגי: התפקוד היום-יומי של מדרשת שדה בוקר שונה ממה שאנחנו זוכרים - היא צוברת גירעונות, יש בעיה קשה עם בעלי הקרקעות, בעיה משפטית סבוכה.

יעקב מרגי: אם כבר הסכימו על תכנית הבראה, צריך לעזור ולסייע.

יעקב מרגי: הפלטפורמה של הדיון היום היא לא לראות אם זה מוצדק בכלל, זה לא מה שהאוצר ורשות החברות רוצים.

יעקב מרגי: כשליחי ציבור אנחנו צריכים לבדוק מה נעשה כאן, אם זה אחראי, לא אחראי.

יעקב מרגי: 40 מיליון ₪ לא הולך ברגל.

יעקב מרגי: אנחנו מתמודדים ביום-יום עם מצוקה קשה בחינוך המיוחד.

יעקב מרגי: בארבע השנים האחרונות אני מוצא את עצמי מטפל כל קיץ בבנות הספרדיות שלא שובצו.

יעקב מרגי: השנה זכיתי לא לטפל בזה, לא היו הרבה בעיות.

יעקב מרגי: השנה מצאתי את עצמי מטפל בשיבוץ/אי-שיבוץ, שעות/לא שעות של ילדי החינוך המיוחד, של ילדים אוטיסטים ושל ילדים אלרגניים.

יעקב מרגי: עד לרגע זה אני מתמודד עם עשרות פניות על קיצוצי שעות, על קושי.

יעקב מרגי: לא דיברנו עדיין על המוכש"ר, על החינוך המיוחד במוכש"ר שמופלה לא על פי דין.

יעקב מרגי: משרד החינוך עובר על החוק במשך שנים.

יעקב מרגי: כשהעברתי את הרפורמה בחינוך המיוחד, התנאי היה שהאפליה הזאת תיפסק.

יעקב מרגי: עכשיו אומרים לך "כן, זה בתקציב 2020".

יעקב מרגי: הנה אני אומר לכם, אנחנו לא צריכים להעביר למשרד החינוך שום דרישה עד שיימצאו המקורות.

יעקב מרגי: 2020 לא מעניין אותי.

יעקב מרגי: אנחנו מכירים שומנים במשרד החינוך, תקציבים או עודפים לסקטורים כאלה ואחרים.

יעקב מרגי: כשרוצים לקצץ, מקצצים, יודעים איפה לקצץ.

יעקב מרגי: אנחנו יודעים איפה תקציבים לא מומשו.

יעקב מרגי: אומרים לנו שבמשרד האוצר עובדים בקנאות, שסכומים שהם בבסיס לא יכולים לקבל שיפוי או תמיכה מסכומים שהם לא בבסיס.

יעקב מרגי: לפתרון המשבר התקציבי בחינוך המיוחד הסכים משרד האוצר להעביר את אותם 160 מיליון ₪ מתקציבים שהם לא בבסיס לטובת תקציב שבבסיס.

יעקב מרגי: כשרוצים אפשר.

יעקב מרגי: אני מוכן להעביר את שדה בוקר עכשיו, אבל שיימצא המימון לחינוך המיוחד שהמשרד צריך לעשות על פי דין.

יעקב מרגי: אני אומר לכם, אם החינוך החרדי לא היה החצר האחורית של משרד החינוך, אם הילדים בחינוך המיוחד - -

עומר ינקלביץ': זה לא רק חרדים.

יעקב מרגי: חברת הכנסת עומר ינקלביץ' צודקת, 99% חרדים, אחוז אחד לא חרדים.

יעקב מרגי: אם המשוואה הייתה הפוכה: 10% חרדים, 90% לא חרדים, הבעיה הזאת הייתה נפתרת.

משה גפני: מה אתה מציע לעשות?

יעקב מרגי: אני מציע לא לדון, אני מציע לזרוק את משרד החינוך ואת משרד האוצר מהמדרגות של ועדת הכספים, לא לטפל בבעיות.

משה גפני: בקשתך התקבלה - העברות של החינוך ושל האוצר לא נמצאות על סדר היום עד לרגע זה, או נמצאות וזה לא משנה.

משה גפני: דיברתי עם השר אתמול על החינוך המיוחד, דיברתי איתו על הנושא של גני הילדים.

משה גפני: באחת העברות של משרד החינוך יש העברה של 41 מיליון שקל למוכש"ר.

משה גפני: זה כסף שמתעכב.

משה גפני: צריך להסתכל בעיניים פקוחות על הבעיות עם סדרי העדיפויות.

משה גפני: אני לא מביא את זה אפילו שיש שם כסף למוכש"ר, תיקחו את זה רק בחשבון.

עומר ינקלביץ': לא מדובר פה רק בחרדים.

עומר ינקלביץ': אנחנו לא הופכים את זה פה למגזרי.

עומר ינקלביץ': מדובר בדרוזים, בבדואים.

עומר ינקלביץ': אני מדברת על ויצו ועל אפשטיין.

עומר ינקלביץ': קחו לדוגמה את על"ה שנחשב כמגזר חרדי.

עומר ינקלביץ': שליש ממנו הם אזרחים חרדיים, כל השאר הם כלליים.

עומר ינקלביץ': למה?

עומר ינקלביץ': כי אין להם לאן ללכת, כי אין תקציב, כי אין לאן לשלוח.

אורית פרקש הכהן: על החינוך של המוכש"ר הבלתי פורמאלי דיברתי, אני חושבת שזה חוצה מפלגות.

אורית פרקש הכהן: אני רוצה לדבר על הנושא של מדרשת שדה בוקר.

אורית פרקש הכהן: צר לי להיות הנודניקית שמדברת על רמת החומר שמועברת לוועדת הכספים.

אורית פרקש הכהן: קיבלנו בקשה להעביר כמה עשרות מיליוני שקלים למדרשה, כשבמכתב כתוב שתכנית ההתייעלות של המדרשה מצורפת לחומר.

אורית פרקש הכהן: היא לא מצורפת לחומר.

אורית פרקש הכהן: גם ליועצת המשפטית של ועדת הכספים אין את החומר.

אורית פרקש הכהן: ועדת הכספים היא לא חותמת גומי.

אורית פרקש הכהן: היא כמו דירקטוריון.

אורית פרקש הכהן: אני לא ארפה בנושא הזה, הרב גפני.

אורית פרקש הכהן: לא יעלה על הדעת שאנחנו מאשרים פה כסף שקשור בלהבין מה היא ההתייעלות שתעבור על המדרשה החשובה הזאת, שכמובן כולנו תומכים בה, ואנחנו לא מקבלים את ההסכם הזה.

אורית פרקש הכהן: אולי יש לנו הערות להתייעלות, אולי יש בעיות במנגנון הזה ואנחנו יכולים לנצל את הדיון הזה כדי לשפר את ההתנהלות בעתיד.

אורית פרקש הכהן: כתוב שזה יהיה מותנה בהסכם שייחתם, בהתחייבויות עתידיות שלא תבקשו מימון נוסף.

אורית פרקש הכהן: אני דורשת לראות את החומר הזה.

משה גפני: זה מותנה בזה שאתם לא מבקשים יותר סיוע בעניין, נכון?

משה גפני: אתם מתחייבים על העניין?

 << אורח >> יאיר אידר: כן.

צבי האוזר: יש מנגנון של קנס אם הוא מבקש סיוע?

צבי האוזר: מה זה אומר "זה מותנה"?

משה גפני: זה מותנה בזה שהם לא מבקשים יותר.

 << אורח >> יאיר אידר: המדינה משקיעה תקציב במדרשה, מצד אחד, כשמצד שני המדרשה אמורה לעמוד בתכנית התייעלות.

אורית פרקש הכהן: מה עיקריה?

 << אורח >> יאיר אידר: בהסכם היא מתחייבת לא לדרוש עוד תקציבים.

 << אורח >> יאיר אידר: ההסכם הוא לחמש שנים.

 << אורח >> יאיר אידר: לאחר חמש שנים היא אמורה להגיע לאיזון תקציבי.

 << אורח >> יאיר אידר: עיקר ההסכם הוא הפחתות בהוצאות, פרישת עובדים, הגדלת הכנסות, כניסה לעוד תחומים.

יעקב מרגי: הוחלף שם מנכ"ל?

 << אורח >> יאיר אידר: הוחלף.

 << אורח >> אבי עטר: אני ארבע שנים במדרשת שדה בוקר כמנהל בית ספר שדה.

 << אורח >> אבי עטר: לפני שלושה חודשים מוניתי כמנכ"ל.

יעקב מרגי: קודם לא היה סיכוי להגיע להסכם.

קטי קטרין שטרית: מדרשת שדה בוקר - חשוב מאוד.

קטי קטרין שטרית: אתמול ביקרתי בבית ספר שמעיה בבני ברק.

קטי קטרין שטרית: מתוך כיתה של עשרה ילדים, שבעה מגיעים מפתח תקווה, מרעננה.

קטי קטרין שטרית: היו שם שני ילדים חרדים בלבד.

קטי קטרין שטרית: זה נחשב למוכר שאינו רשמי.

קטי קטרין שטרית: סדרי העדיפויות של משרד החינוך חייבים להשתנות באופן חד משמעי.

קטי קטרין שטרית: אני לא אצביע לשדה בוקר אם אנחנו לא מסיימים היום את הסאגה של המוכר שאינו רשמי, זאת שערורייה.

קטי קטרין שטרית: ועדת הכספים חייבת להגיד הצהרה באופן חד משמעי, לא לגמגם.

קטי קטרין שטרית: אני הייתי שם, אני ראיתי שם ילדים עם מכשירים, ילדים במצב מאוד מאוד קשה.

קטי קטרין שטרית: הגננות שם מקבלות 70% שכר לעומת גננת אחרת מעבר לכביש, בגבעת שמואל.

קטי קטרין שטרית: גן מצויד בגבעת שמואל לעומת גן שמעיה שלא מצויד.

קטי קטרין שטרית: למה?

קטי קטרין שטרית: כי הם לא באופק חדש.

קטי קטרין שטרית: משרד החינוך, תפנימו, אנחנו התחננו בפני המוכר הלא רשמי להצטרף לרפורמת אופק חדש בזמנו.

קטי קטרין שטרית: עכשיו כשכולם בשלים, חייבים להוציא את זה במיידית.

משה גפני: כל החלטה שתתקבל פה מקובלת עלי.

משה גפני: אנחנו יכולים לשתק את המדינה.

משה גפני: אני מזדהה עם כל מילה שאמרת, אני מכיר את הבעיות של שמעיה ושל המוכר שאינו רשמי בכלל.

משה גפני: כולם מודים בזה שילדים מופלים לרעה, אומרים את זה בכל מקום ובכל פינה אפשרית.

משה גפני: בפני עומדות שתי ברירות: ברירה אחת, לעצור את משרד החינוך ואת משרד האוצר שהם האשמים בעניין הזה.

משה גפני: אני יכול להגיד בוודאות איך משרד האוצר אשם באופן דרמטי, בלי חוכמות בעניין הזה.

משה גפני: תאמיני לי, אני לא יודע אם היה יושב-ראש ועדת כספים מאז קום המדינה שהיה במערכת יחסים עם אגף התקציבים אחרי מה שקרה פה הרבה מאוד פעמים, בין היתר על הדברים שלך.

משה גפני: אמרתי שאני לא מביא את העברות האלו.

משה גפני: דיבר איתי אתמול השר.

משה גפני: כאב לי הלב כשהוא דיבר איתי.

משה גפני: הוא אמר: "אני לא יכול לתפעל את המשרד".

משה גפני: אמרתי לו שאני לא יכול להביא את זה, כי כל החברים אמרו על החינוך המיוחד.

משה גפני: בפניי עומדת ברירה של לבוא ולעצור את הכל - לא תחבורה, לא ביטחון פנים, לא שדה בוקר.

משה גפני: אפשר לעשות את הדברים, להגיד שהכל נעצר, אבל את אף אחד במשרד האוצר, באגף תקציבים זה לא יעניין.

משה גפני: מבחינתם שכמה שפחות כסף ייצא לשירותים של האזרחים.

משה גפני: השאלה אם אנחנו לא יכולים לעשות את ההבחנה הזאת.

משה גפני: זה גם לא יפה כלפיי, כי בסוף יוצא כאילו אני נגד החינוך המיוחד.

משה גפני: אני עומד בחזית, אני כל הזמן עומד בחזית.

משה גפני: בגלל זה לא לאשר את שדה בוקר?

משה גפני: בגלל זה לא לאשר פתיחת תחנות משטרה במשרד לביטחון פנים שאנחנו תיכף נביא?

קטי קטרין שטרית: יש פה פקידים שיודעים לעשות את העבודה.

שלמה קרעי: זה לא משרד האוצר שמבקש את העברות?

משה גפני: את משרד האוצר לא מעניין כלום.

קטי קטרין שטרית: זה יעניין אותו כשנגיע לנושאים שכן מעניינים אותו, כמו שיפוצים של משרדי מס הכנסה.

משה גפני: קטי, את מכירה את המערכות.

משה גפני: זה יגיע כשהם יבקשו את הקיצוץ הרוחבי ואנחנו לא ניתן להם.

משה גפני: אז זה יהיה אכפת להם.

 << אורח >> אבי עטר: אני פה ברגשות מאוד מעורבים.

 << אורח >> אבי עטר: אני אומנם רק שלושה חודשים בתפקיד, אבל אני ארבע שנים במדרשת שדה בוקר כמנהל בית ספר שדה.

 << אורח >> אבי עטר: אני מכיר את כל מה שקרה בשנים האחרונות.

 << אורח >> אבי עטר: אני ברגשות מעורבים, כי עבר תהליך מאוד ארוך של להגיע להסכם עם כולם, מצד אחד, כשמצד שני יש את עבודת השיקום שנדרשת אצלנו שהיא מאוד גדולה, אנחנו צריכים להפשיל שרוולים ולהתחיל לעבוד.

 << אורח >> אבי עטר: חשוב לי להודות לשותפים.

 << אורח >> אבי עטר: אם ההסכם לא יאושר המקום יקרוס.

 << אורח >> אבי עטר: אנחנו פתחנו שנת לימודים עם תלמידים, עם מכינה קדם צבאית, עם בית ספר שדה שמגיעים אליו תלמידים.

 << אורח >> אבי עטר: בלי ההסכם הזה המקום יקרוס.

שי ליפשיץ: הילדים האוטיסטים והילדים בעלי הצרכים המיוחדים שייכים לכל המגזרים.

שי ליפשיץ: אצלי בגן, בהפוך על החרדי, יש מלא חרדים, מלא חילונים, מלא ערבים ודרוזים.

שי ליפשיץ: אי אפשר להעביר את כל החבילה הזאת כשאתה שולח לגן ילדים עם חצי משאב, כשאתה מעמיד ילד שזקוק לכיסא גלגלים על גלגל אחד.

שי ליפשיץ: אתה צריך להיות איש בעניין הזה, לתת את המענה לעניין.

משה גפני: אני לא מעביר את משרד החינוך, אני לא מעביר את משרד האוצר בגלל הסיבה הזאת.

משה גפני: אני מביא להצבעה את הנושא הזה של אישור השקעת המדינה בחברת שדה בוקר בנגב – בהתאם לסעיף 10 לחוק החברות הממשלתיות.

שגית אפיק: יש לכם טעות במכתב לגבי הסכום?

גל לנדו: בפנייה שהוגשה לוועדת הכספים הייתה טעות קטנה בסכום.

גל לנדו: נרשם שסכום ההשקעה הוא 34 מיליון וחצי, כאשר סכום ההשקעה בפועל הוא 36.8 מיליון.

גל לנדו: זה בעקבות כל מיני התאמות שנעשו בתכנית ההבראה.

שגית אפיק: אני מבינה שההסכם לא חתום.

גל לנדו: הוא לא נחתם לפני שיש אישור ועדה.

קובי בר: אני מזמין את כל הנכבדים פה לבוא ולבקר כדי להבין על מה מדובר.

קובי בר: אני לא שופט אף אחד פה מהגנים, אני פשוט לא רוצה לראות לפני החגים 170 עובדים בלי פרנסה.

קובי בר: זה המצב.

קובי בר: הכל מוכן.

קובי בר: העובדים מוכנים לכל תכנית כדי להציל את המקום.

משה גפני: אישור השקעת המדינה בחברת מדרשת שדה בוקר – בהתאם לסעיף 10 לחוק החברות הממשלתיות.

משה גפני: הסכום הוא 36 מיליון 804.

משה גפני: מי בעד אישור השקעת המדינה הזאת, מי נגד, מי נמנע?

משה גפני: בעד – רוב

משה גפני: נמנעים – 1

משה גפני: השקעת המדינה בחברת שדה בוקר אושרה.